section_heading: Iz životopisa
paragraph_text: Još kao tinejdžer se počinje zanimati za zbivanja na svjetskoj političkoj sceni, posebice za antikolonijalistički pokret u Indiji. Studira na Columbia (1951. – 1959.) i Oxford (1955-6) sveučilištima, a 1959. stječe doktorat iz filozofije. Kao istaknuti profesor sociologije predaje na sveučilištima u Americi, Kanadi i Engleskoj, te kao gost predavač diljem svijeta. Također vrši funkciju ravnatelja Fernand Braudel Centra za Istraživanje Ekonomije, Historijskih Sistema i Civilizacija, 4 godine je bio predsjednik Međunarodnog Sociološkog Društva (1994-1998), te dvije godine na čelu Gulbenkian Povjerenstva za Restrukturiranje Društvenih Znanosti (1993-1995). Nagrađivan je mnogim počasnim titulama, a 2003. prima nagradu od Američkog Sociološkog Udruženja.